Keskustelu:Atletico Malmi

message: Tämä sivu on suora kopio mainitun sivuston alasivuilta. --Juha.EBT 4. kesäkuuta 2011 kello 02.42 (EEST)
Sivuston tekstit ovat pääosin joukkueen virallisilta sivuilta, mutta Wikipedian päivittäjät ovat myös vastuussa joukkueen sivuston päivittämisestä. Tekijänoikeudet ovat siis kunnossa ja sisältö tarkoin valittua. t. Janne (109.108.11.39 4. kesäkuuta 2011 kello 02.46 (EEST))
Mutta mitenkäs merkittävyys? Pitäisikö yhdistää Malmin Palloseuraan?`--Otrfan 4. kesäkuuta 2011 kello 02.58 (EEST)
Joukkue on pelannut miesten Kolmosta edelliskaudella, joten pitäisi täyttää Wikipedian merkittävyysvaatimukset. Lisäsin myös linkin Malmin Palloseuraan ja linkitän myös tälle sivulle tuon seuramme virallisen Wiki-sivuston. Tekstejä tarkoitus täydentää/muokata lähiaikoina. t. Janne
replies: text: Yleensä kriteerinä on kolmanneksi korkein sarjataso, eli eikös se ole Kakkonen? (en juuri potkupalloa seuraa). --Otrfan 4. kesäkuuta 2011 kello 03.08 (EEST)

message: Wikipediaa koskevista yleisistä tekijänoikeuksista on kerrottu tuolla []. Katso erityisesti kohdat:
Yleistä 
Jos aineisto (teksti tai muu) on jo julkaistu muualla ja haluat tuoda tai lahjoittaa sen Wikipediaan asianmukaisella lisenssillä, sinun on saatava tekijänoikeuksien haltijalta lupa tätä varten ja ilmoitettava lupatiedot Wikipediaan siihen erikseen luoduilla menetelmillä. Luvan saatuasi sinun on ilmoitettava alkuperäinen lähde vähintään sivun muokkausyhteenvedossa tai keskustelusivulla ja myös annettava linkki alkuperäisen aineiston verkko-osoitteeseen, kun se on mahdollista. Ulkopuolinen aineisto on syytä korvata itse tuotetulla tai muulla vapaasti lisensoidulla tekstillä, milloin se vain on mahdollista.
Lainaukset 
Ilman tekijän lupaa kuvia ja tekstiä voi lainata Wikipediaan vain erityistapauksissa. Tällaisia erityistapauksia ovat muun muassa kuvat taideteoksista, kuvakaappaukset ja tekijänoikeudeltaan vanhentuneet teokset. Ensisijaisesti Wikipediassa käytetään materiaalia ainoastaan tekijänoikeuksien omistajan luvalla. (Kuvien osalta katso Wikipedia:Tiedostojen käyttösäännöt) --Juha.EBT 4. kesäkuuta 2011 kello 03.06 (EEST)
Minulla itselläni on edelleenkin tekijänoikeudet sivuston teksteihin sekä Wikipediaan joiltain osin kopioituihin materiaaleihin. En siis tarvitse niihin erillistä lupaa enää. Wikissä esiintyy myös linkki alkuperäiseen aineistoon. Jos tämä muodostuu ongelmaksi, voin toki kirjoittaa tekstin toisin sanoin uusiksikin, mutta en näe siihen mitään oikeaa syytä. T. Janne
replies: text: Erillistä lupaa ei silloin tarvitse ja turha valmista tekstiä on muokata, jos sinulla on oikeus tuoda se Wikipediaan sellaisenaan. Onkos se muuten niin, että tuodessaa kirjoitusta Wikipediaan, kenellä tahansa on oikeus tietyin ehdoin lainata suoraan tätä Wikipediaan tuotua tekstiä? Ja eikös johonkin pidä selkeyden vuoksi laittaa tieto, että itsellä on oikeus lainata teksti sellaisenaan Wikipediaan? --Juha.EBT 4. kesäkuuta 2011 kello 03.38 (EEST)
thread_title:  Tekijänoikeuksista 

message: Seura on pelannut korkeimmillaan Kolmosta, eli neljänneksi korkeinta sarjatasoa. Yleinen linja on kuitenkin se, että Kakkonen, eli kolmanneksi korkein sarjataso, takaa merkittävyyden. Seuralla ei ole myöskään merkittävää junioritoimintaa yms, mikä puoltaisi merkittävyyttä. Tästä joukkueesta riittäisi mielestäni maininta emoseura Malmin Palloseuran artikkelissa.  --Sblöbö (keskustelu) 1. heinäkuuta 2017 kello 20.32 (EEST)
replies: text: Jep. – ComradeUranium (keskustelu) 2. heinäkuuta 2017 kello 14.45 (EEST)

text: Joo.--MAQuire (keskustelu) 8. heinäkuuta 2017 kello 13.47 (EEST)
replies: text: : Ohjasin Malmin Palloseuraan. --Jukka Kolppanen 8. heinäkuuta 2017 kello 22.35 (EEST)
thread_title:  Merkittävyys